આ વર્ષે સરકાર દ્વારા પ્રાથમિક શાળાઓની અવગણના કરી ગ્રાન્ટેડ શાળાઓમાં પ્રવેશોત્સવની ઉજવણી કરવામાં આવતા ગરીબ અને આદિવાસી વિદ્યાર્થીઓ સાથે અન્યાય કરવામાં આવ્યો હોવાની ચર્ચાએ પણ જિલ્લામાં જોર પકડ્યું હતું. તત્કાલિન મુખ્યમંત્રી નરેન્દ્ર મોદી સરકારે શરૂ કરેલ શાળા પ્રવેશોત્સવમાં સરકારી પ્રાથમિક શાળાઓમાં જ પ્રવેશોત્સવ ઉજવવામાં આવતો હતો. પરંતુ આ વખતે સરકારે સરકારી પ્રાથમિક શાળાઓમાં પ્રવેશોત્સવ ઉજવવાની જગ્યાએ ગ્રાન્ટેડ શાળાઓમાં જ પ્રવેશોત્સવની ઉજવણી કરતાં આદિવાસી અને ગરીબ બાળકો સાથે ભેદભાવ કરવામાં આવી રહ્યો હોવાના આરોપ પણ લોકો સરકાર પર લગાવી રહ્યા છે.